钦定古今图书集成/方舆汇编/边裔典/第040卷 > 苍霞草 > 《论倭》李文进
## 钦定古今图书集成/方舆汇编/边裔典/第040卷 > 苍霞草 > 《论倭》李文进

查倭彝诸岛，种类虽繁，部落相联；亦有酋长，众所尊
者，号曰“天文”；其法最严，其威慑众。一人为盗，一家尽
灭。一岛有犯，邻岛移平，即奉令勘合，以时来贡者。彼
中故事：每遇闰年，则诸岛富倭各出己赀，输于天文；
请得勘合，方来入贡。实则懋迁有无，以侔厚利。利权
在上，天文所欲者。后因海禁废弛，奸民通番，殷实之
“倭，径自贸易，不请勘合，利权下移，天文所不乐者。加
之徽贼王直、徐海、闽贼林碧川、陈思盻辈假称名号，
窃录勘合，妄具礼仪，私通酋长，遂至招呼益众，往来
无稽，天文所不知者。此皆彼中情状，博访似实。故本
职在昔具呈题请，许令省谕，盖尝反复思之审矣。若
颁降玺书，特遣使命，恐偶不敬，反生”事端。若令琉球、
高丽就近传宣，事在彼中，难于取必。不如止行浙江
巡抚，得以从宜省谕。当如永乐间事例，择取高僧数
人，移文乘桴，直至天文，详为传谕。宣累朝许贡之恩，
禁近来倭寇之扰，发王徐之伪；收逃叛之民，许修常
贡，操利权。天文虽愚，必知所择。盖日本所需丝绵、药
物、器用之类，悉皆仰给中国，不能缺者。若或海禁皆
严、通番尽止，彼日用不足，势必请贡，惟命是从，而我
所欲为，亦无不遂：此又拔本塞源之术也。